ན་གྱིས་བརླབས་ལ༔ ཧཱུྃ༔ དུར་ཁྲོད་ཆེན་པོ་བརྒྱད་ཀྱི་དབུས༔ ཕྱག་ན་རྡོ་རྗེའི་བཀའ་
ཉན་མ༔ སྲོད་དང་ཐོ་རེངས་སྟོང་གསུམ་ཉུལ༔ དམ་ཅན་རྣལ་འབྱོར་ཚེ་སྲོག་གསོ༔ རྫོགས་པ་ཆེན་པོའི་བཀའ་སྲུང་བྱེད༔ གཅིག་ནི་མ་མོ་རོ་ཁ་མ༔ མཐིང་ནག་ཏི་ར་ཞལ་དུ་གསོལ༔ གཅིག་ནི་མ་མོ་
ནམ་གྲུ་མ༔ བདུད་རྩིའི་བུམ་པ་ཐུགས་ཀར་འཛིན༔ གཅིག་ནི་མ་མོ་ཙ་མུན་ཏྲི༔ ཕྱག་ན་སྤུ་གྲི་ཙིཏྟ་བསྣམས༔ དམ་ཅན་དུར་ཁྲོད་མ་མོ་གསུམ༔ ཞལ་གཅིག་ཕྱག་གཉིས་ཁྲོ་མོའི་ཞལ༔ ན་བཟའ་རེ་ལྡེ་
ཞིང་ལྤགས་གོན༔ ཞབས་གཉིས་བར་སྣང་ཁམས་སུ་རྒྱུ༔ ཕོ་ཉར་མ་མོ་འབུམ་ཕྲག་འགྱེད༔ དམ་ཅན་མ་མོ་འབུམ་ཕྲག་གིས༔ རྣལ་འབྱོར་བདག་ཅག་སྒྲུབ་པ་པོས༔ རྫོགས་པ་ཆེན་པོའི་དོན་བསྒྲུབ་ལ༔

༄༅༔ ༔བདག་གི་བསྟན་པ་བསྲུང་དུ་གསོལ༔ ཨོཾ་བཛྲ་ཀྲོ་ཏ་ཧཱུྃ༔ མ་མ་རག་མོ་ཏྲི༔ ཙིཏྟ་ཡཀྴ་ཧཱུྃ༔ ཁ་ཁ་ཁཱ་ཧི་ཁཱ་ཧི༔ ཞེས་ཉི་མ་ལྷོ་ནུབ་ཏུ་འབུལ་ལོ༔ བཀའ་སྲུང་དུར་ཁྲོད་མ་མོ་གསུམ་གྱི་མཆོད་
ཕྲིན་གྲུབ་བོ༔ ྅྅྅྅྅྅྅ རྫོགས་པ་ཆེན་པོ་ཟང་ཐལ་གྱི་བཀའ་སྲུང་༔ བལ་མོ་ནག་མོ་མཆོད་པ་ནི༔ དཔལ་གཏོར་ཟུར་གསུམ་མཐེབ་སྐྱུས་བསྐོར༔ ཤ་མར་ཆང་དང་ཨ་མྲྀ་ཏས་བརྒྱན་ལ༔ ཏྲག་རཀྴ་མ་ཧི་དུན་བྷྱོ༔ མཧཱ་ཡཀྴ་
ནག་མོ་ཏྲི་དུན་བྷྱོ༔ ཨེ་ཨ་རཱལླི་ཧྲིང་ཧྲིང་ཛ་ཛ་བྷྱོ༔ ཕྱོགས་ཕྱོགས་དེ་ནི་ཕ་གི་ན༔ ཉི་མ་བྱང་ཤར་ཕ་གི་ན༔ མ་ཅིག་དཔལ་ལྡན་རེ་མ་ཏི༔ དད་པ་དང་ནི་དམ་ཚིག་གིས༔ གནས་འདིར་སྤྱན་འདྲེན་
གཤེགས་སུ་གསོལ༔ ཐུགས་དམ་བསྐང་ཕྱིར་སྤྱན་འདྲེན་ནོ༔ ཨེ་ཨ་རཱལླི་ཧྲིང་ཧྲིང་ཛཿཛ༔ མི་བཟད་དུར་ཁྲོད་འབར་བའི་ཀློང་དཀྱིལ་ན༔ ལྕགས་ཀྱི་དྲེའུ་རྟ་རྐང་གསུམ་ཁྲི་སྟེང་ན༔ མ་གཅིག་དཔལ་
ལྡན་གཉན་གྱི་རེ་མ་ཏི༔ བརྗིད་ཅིང་འགྱིང་བའི་ཚུལ་གྱིས་བཞུགས་སུ་གསོལ༔ མ་ཧེའི་སྐུ་ལ་པདྨ་སཾ་བྷ་ཝ༔ ས་མ་ཡ་ཏིཥྛ་ལྷན༔ མི་མངོན་མཁའ་དབྱིངས་དཀྱིལ་འཁོར་ནས༔ སྐུ་གཅིག་མ་ལ་སྤྲུལ་
པ་དྲུག༔ སྤྲུལ་པ་དྲུག་ལ་བཀའ་ཉན་སྟོང་༔ བཀའ་ཉན་སྟོང་ལ་ཕྱག་བརྙན་འབུམ༔ ཕྱག་བརྙན་མ་མོ་འབུམ་གྱི་ཚོགས༔ ནག་མོ་འབུམ་གྱི་ཚོགས་ལ་ཕྱག་འཚལ་བསྟོད༔ ཨ་ཏི་པུ་ཧོ༔ པྲ་ཏི་ཛ་ཧོ༔

མཧཱ་པུ་རུ་ཤ་ཧོ༔ མ་གཅིག་ལྷ་མོ་རེ་མ་ཏི༔ རྡོ་རྗེ་ལྷ་མོ་ནག་མོ་ཆེ༔ མ་ལ་དམ་རྫས་གཙང་མའི་མཆོད་པ་འབུལ་བ་ནི༔ འབྲས་བུ་ལྔ་ཡི་དམ་རྫས་བདུད་རྩི་དང་༔ ཀོ་རོ་ཙ་ན་ཀེ་རི་སྤྲིན་ཆེན་དང་༔
བསྲེགས་པའི་གསུར་དང་རྗེན་པའི་ཤ༔ མི་དབང་སྨིན་པའི་མཱཾ་སར་བཅས༔ ཤ་ཁྲག་དམར་གྱི་གཏོར་མ་དང་༔ དམ་རྫས་གཙང་མའི་མཆོད་པ་རྣམས༔ མཆོད་པར་རོལ་ཞིང་དགྱེས་པར་མཛོད༔ མཧཱ་མཱཾ་
ས་ལ་ཁཱ་ཧི༔ མཧཱ་རཀྟ་ལ་ཁཱ་ཧི༔ མཧཱ་ཀིང་ནི་རི་ཏི་ལ་ཁཱ་ཧི༔ མཧཱ་བ་སུ་ཏ་ལ་ཁཱ་ཧི༔ མཧཱ་ཀོ་རོ་ཙ་ན་ལ་ཁཱ་ཧི༔ མཧཱ་བ་ལིང་ཏ་ལ་ཁཱ་ཧི༔ མ་མ༔ དུས་གསུམ་ཀུན་ནས་མ་བསྒྲིབས་ཡེ་ཤེས་སྤྱན༔
མ་སྲིང་ཆུང་མ་བུ་མོ་བྲན་མོའི་ཚོགས༔ ཡེ་ཤེས་མངོན་ཤེས་ལྡན་པའི་ཐུགས་རྗེ་ཅན༔ མཐུ་རྩལ་རྨད་བྱུང་ལྡན་པའི་དགོངས་པ་ཅན༔ སྔོན་ཚེ་ཉིད་ཀྱི་ཞལ་བཞེས་དམ་བཅས་པ༔ བསྟན་པ་བསྲུང་བར་རྟག་
ཏུ་གྲོགས་མཛོད་ཅིག༔ དཔལ་ལྡན་ལྷ་མོའི་མཆོད་ཕྲིན་གྲུབ་བོ༔ གཏོར་མ་གཙང་སར་མཆོད་དོ༔ ས་མ་ཡ༔ རྒྱ་རྒྱ་རྒྱ༔ ༄། གཏེར་སྲུང་བརྟན་མ་བཅུ་གཉིས་མཆོད་པ་ནི༔ རིན་པོ་ཆེའི་སྣོད་དུ་གཏོར་མ་སྨན་ཞལ་ལྟ་བུ་རྩེ་མོ་བཅུ་གཉིས་
པའམ༔ ཟུར་བཞི་རྩེ་རྒྱལ་བཞི༔ ཟུར་གསུམ་རྩེ་རྒྱལ་བཞི༔ འབྲང་རྒྱས་བཞི༔ མཐེབ་སྐྱུ་བཅུ་གཉིས་ཀྱིས་བསྐོར༔ ཤ་མར་ཆང་དང་བདུད་རྩིས་བརྒྱན་ལ༔ ཡི་གེ་གསུམ་གྱིས་མ་དག་པ་བསྲེགས་སྦྱངས་གཏོར༔ འབྲུ་གསུམ་གྱིས་བྱིན་གྱིས་

༄༅༔ ༔བརླབས་ལ༔ ཧཱུྃ༔ ང་ནི་པདྨ་འབྱུང་གནས་ཡིན༔ དཔལ་མོ་དཔལ་ཐང་གཙང་གི་སྟོད༔ ལྷ་མཚོ་སྲིན་མཚོའི་རྩ་བ་རུ༔ དམ་ལ་བཏགས་པའི་བརྟན་མའི་ཚོགས༔ ལ་ལ་ནག་
མོ་བྲན་མོའི་གཟུགས༔ ལ་ལ་དམར་མོ་གནོད་སྦྱིན་གཟུགས༔ ལ་ལ་དཀར་མོ་མཛེས་མའི་གཟུགས༔ ལ་ལ་སྔོན་མོ་ནམ་མཁའི་གཟུགས༔ མ་མོ་བརྟན་མ་བཅུ་གཉིས་པོ༔ བོད་ཀྱི་ཡུལ་བདག་ཆེན་མོ་
ཡིན༔ དམ་ལ་བཏགས་པའི་དགེ་བསྙེན་མ༔ བོད་དུ་མུ་སྟེགས་རྟག་ཆད་ཀྱི༔ ཆོས་ལོག་མ་བཏང་ཁྱོད་ཀྱིས་སྲུངས༔ གསང་སྔགས་སྒྲུབ་པའི་རྣལ་འབྱོར་ལ༔ བར་ཆད་མ་བཏང་ཁྱོད་ཀྱིས་སྲུངས༔
གནས་ཆེན་བྱིན་གྱིས་བརླབས་པའི་གཏེར༔ མ་ཉམས་སྨོན་ལམ་བཙན་པར་གྱིས༔ དམག་དང་འཁྲུག་པ་ཞི་བར་མཛོད༔ ནད་དང་མུ་གེ་མ་བཏང་ཞིག༔ སད་སེར་བཙའ་དང་འབུ་སྲིན་སྲུངས༔ གཙུག་
ལག་ཁང་དང་མཆོད་པའི་རྫས༔ དབེན་པའི་གནས་དང་སྒྲུབ་པ་པོ༔ མ་ལུས་བུ་བཞིན་སྐྱོང་བ་དང་༔ དགྲ་བགེགས་གནོད་པ་བཟློག་ཏུ་གསོལ༔ ཨོཾ་བཛྲ་ཡཀྴ་ཀྲོ་ཏ་ཧཱུྃ༔ མ་མ༔ ཁ་ཁ༔ ལ་ལ༔
ལེ་ལེ༔ ཏ་ཏ༔ ཏེ་ཏེ༔ འབྲི་མ་ཁ་ཁ་ཁཱ་ཧི་ཁཱ་ཧི༔ ཞེས་བོད་ཡུལ་སྟོད་སྨད་ཀུན་ཏུ་མཆོད་དོ༔ རྫོགས་པ་ཆེན་པོའི་བཀའ་སྲུང་བརྟན་མ་བཅུ་གཉིས་ཀྱི་མཆོད་པའི་ཕྲིན་ལས་གྲུབ་བོ༔ ས་མ་ཡ༔ རྒྱ་རྒྱ་རྒྱ༔ ༄། རྫོགས་པ་ཆེན་པོ་

གཏེར་བདག་གིང་ཆེན་མཆོད་པ་ནི༔ རིན་པོ་ཆེའི་སྣོད་དུ་གཏོར་མ་ཟུར་བཞི་པ་རྩེ་རྒྱལ་རཏྣས་བསྐོར་བ་ལ༔ དར་སྣ་རིན་པོ་ཆེ་སྣ་ཚོགས༔ ཆང་དང་ཨ་མྲྀ་ཏ་ཤ་མར་བུ་རམ་ལ་སོགས་གང་འབྱོར་གྱིས་བརྒྱན་ལ༔ སྭཱ་བྷཱ་ཝས་སྟོང་པར་སྦྱངས༔ ཨོཾ་
ཨཱཿཧཱུྃ་གསུམ་གྱིས་བདུད་རྩིར་བསམས་ལ༔ ཧཱུྃ༔ ཕྱག་ན་རྡོ་རྗེའི་བཀའ་ཉན་པའི༔ བོད་ཡུལ་ཁ་བ་ཅན་གྱི་བདག༔ སྙིང་ཉེ་བཀའ་ཉན་དམ་ཚིག་ཅན༔ ཤར་ཕྱོགས་ཞྭ་ཡི་ལྷ་ཁང་དུ༔ གཏེར་གྱི་སྲུང་མར་ཁས་
བླངས་པ༔ གཏེར་བདག་ཆེན་པོ་གཤོག་རྒོད་རྩལ༔ སྐུ་མདོག་སྔོ་ནག་བེར་ཆེན་གསོལ༔ ཕྱག་ན་རྡོ་རྗེ་ཙིཏྟ་བསྣམས༔ དབུ་ལ་དར་སྣའི་ཐོད་ཀྱིས་བཅིངས༔ ཞབས་ལ་ཟ་འོག་ལྷམ་འབོལ་གསོལ༔
ཆིབས་སུ་སེང་གེ་དཀར་མོ་བཅིབས༔ ལས་མཁན་རྟ་དམར་གིང་ཆེན་ནི༔ སུམ་བརྒྱ་དྲུག་ཅུ་ཕོ་ཉར་འགྱེད༔ བདག་གི་གྲོགས་དང་ཕྲིན་ལས་མཛོད༔ རྫོགས་པ་ཆེན་པོའི་བསྟན་པ་སྲུངས༔ གཏེར་
བདག་ཆེན་པོ་འཁོར་བཅས་ལ༔ གཏོར་མ་ཆང་དང་རཏྣས་མཆོད༔ དམ་ཅན་རྡོ་རྗེ་ལེགས་པ་ལ༔ བདག་དང་ཆོས་དང་ལོངས་སྤྱོད་ཀུན༔ གཏམ་མོ་ཁྱོད་ཀྱིས་ཤོར་ར་རེ༔ ཨོཾ་བཛྲ་སཱ་དྷུ་ས་མ་ཡ༔ ཨེ་
ཏྲི་སེམས་པ༔ རམ་སྲོག་ལ་ཛ་ཛ༔ མཧཱ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི༔ ཞེས་ཉི་མ་ཤར་ཕྱོགས་སུ་མཆོད་པར་བྱའོ༔ ས་མ་ཡ༔ རྒྱ་རྒྱ་རྒྱ༔ ༄། གཉན་ཆེན་ཐང་ལྷའི་མཆོད་སྤྲིན་ནི༔ དཔལ་ཕྱག་ན་རྡོ་རྗེའི་སྤྲུལ་པ༔ སློབ་དཔོན་པདྨ་

༄༅༔ ༔འབྱུང་གནས་མཐའ་འཁོབ་བོད་ཀྱི་ཡུལ་དུ་བྱོན་པའི་ཚེ༔ བོད་ཀྱི་ལྷ་སྲིན་ཐམས་ཅད་ཀྱིས་མཐོ་བརྩམས་ཏེ་ཐང་ལྷ་ཡར་ཞུར་གྱིས༔ སློབ་དཔོན་ལ་ཁ་བ་ཕབ༔ ཞབས་ལ་བུ་ཡུག་འཚུབས༔ རྨུགས་པས་ཤུལ་ལམ་བཀག་
པས༔ སློབ་དཔོན་པདྨ་ཐུགས་ཁྲོས་ཏེ༔ ཕྱག་ན་རྡོ་རྗེའི་ཏིང་ངེ་འཛིན་ལ་བཞུགས་ནས༔ ལྷ་སྲིན་སྡེ་བརྒྱད་ཐམས་ཅད་དྲེད་བརྒྱལ་ཏེ༔ དེའི་དུས་སུ་ཐང་ལྷ་ཡར་ཞུར་བཏུལ་ནས་དམ་ལ་བཏགས་ཏེ༔ སློབ་དཔོན་གྱིས་གསུངས་པ༔ ལྷ་ཆེན་ཐང་ལྷ་ཡར་
ཞུར་ཁྱོད་ཀྱི་སྲོག་སྙིང་གང་ཡིན༔ ནུས་པའི་ཕྲིན་ལས་ཅི་ནུས་གསུངས་པས༔ ཐང་ལྷས་སྲོག་གི་སྙིང་པོ་རང་དབང་མེད་པར་ཕུལ་བ་ནི༔ ཨོཾ་བཛྲ་ཐང་ཀ་ར་མུན་ཉིད་ཁུ་ཤ་ལི་ཨ་ཛཿཛཿ ས་མ་ཡ་ཧཱུྃ་ཕཊཿ དེ་ནས་གསང་མཚན་ཕུལ་བ་ནི༔ རྡོ་རྗེ་འབར་བ་
རྩལ་ཨ་ཛཿཛཿཧཱུྃ༔ ཀྱཻཿ སློབ་དཔོན་ཆེན་པོ་བདག་གི་ཕྲིན་ལས་ནི༔ སྨྱོ་བའི་འདྲེ་འདུལ་ཞིང་སྡང་བའི་དགྲ་བོ་གསོད་པ་ལགས་སོ༔ ཞེས་ཞུས་སོ༔ ཡང་ཐང་ལྷ་ན་རེ༔ སློབ་དཔོན་ཉིད་ཀྱི་བཀའ་བཞིན་མི་ཉན་པའི་དབང་མེད་ཀྱི༔ བདག་ལ་ཟས་སྐལ་
ཞིག་སྩོལ་ཅིག་ཅེས་ཞུས་སོ༔ ཁྱོད་ཀྱི་ཟས་སྐལ་ཇི་ལྟར་སྦྱིན༔ ཐང་ལྷས་ཞུས་པ༔ བདག་དངོས་ཀྱི་ཟས་སྐལ་ནི་འབྲུའི་ཟན་སོར་མོ་བཅུ་གཉིས་པ་ཟུར་གསུམ་ལ་གསེར་གཡུ་བྱུ་རུ་རིན་པོ་ཆེ་སྣ་ལྔ་བརྡར་བ༔ བརྔན་ཆ་གཅིག༔ གཙང་ལུག་གཅིག༔ ཆུ་
ཕུད་གཙང་མ༔ གྲ་ཕྱིང་གཙང་མའི་སྟེང་དུ་བཞག་ལ༔ ཨོཾ་བཛྲ་ཐང་ཀ་ར་མུན་ཉིད་ཁུ་ཤ་ལི་ཨ་མྲྀ་ཏ་ཁ་ཁ་ཁཱ་ཧི་ཁཱ་ཧི་སྭཱཧཱ༔ ཞེས་གསོལ་ཅིག་ཟེར་ནས་ཐང་ལྷ་ཡར་ཞུད་མི་སྣང་བར་གྱུར་ཏོ༔ དེ་ནས་སློབ་དཔོན་གྱིས་ཤེལ་གྱི་རྔེའུ་ཆུང་ཕྱག་

ཏུ་བཞེས་ཏེ༔ ཕྱི་རབས་ཀྱི་དོན་དུ་འདི་སྐད་གསུངས་སོ༔ ཧཱུྃ༔ ཡེ་ཤེས་གཞལ་ཡས་བསྐྱེད་ཀྱི་རྒྱ་མ་ཆུང་༔ སེང་གི་གླང་ཆེན་ཁྲི་བཤམས་དཔངས་མ་དམའ༔ ཉི་ཟླ་པདྨའི་གདན་བཏིང་བཀྲག་མ་ཞན༔ ཡེ་ཤེས་ལྷ་
མཆོག་བསྙེན་གྱི་རྒྱང་མ་རིང་༔ འཇིག་རྟེན་སྲུང་མ་བསྒྲུབ་ཀྱི་མཐུ་མ་ཆུང་༔ འདིར་གཤེགས་ཉི་ཟླ་པདྨའི་གདན་ལ་བཞུགས༔ རྡོ་རྗེ་འབར་བ་རྩལ༔ ས་མ་ཡ་ཛཿཛ་ཧཱུྃ༔ ཧཱུྃ༔ སྐུ་ལྷའི་ཡབ་སྨོས་པ༔
འོད་དེ་གུང་རྒྱལ་ལགས༔ སྐུ་ལྷའི་ཡུམ་སྨོས་པ༔ གཡུ་བྱ་ཤོག་གཅིག་ལགས༔ སྐུ་ལྷ་ཉིད་སྨོས་པ༔ ཡར་ཞུར་གཉན་གྱི་ལྷ༔ བཞུགས་ཡུལ་མཚན་གསོལ་བ༔ འདམ་ཤོད་སྣར་མོ་ལགས༔ ཁྲི་
རྒོད་གཡུ་ལྗང་ལྡེམ༔ དབྱར་སྔོ་དགུན་ཡང་བསྔོ༔ བཞུགས་ཡུལ་ཉམས་རེ་དགའ༔ དགྱེས་སོ་ལྷ་ཡི་ཡུལ༔ མི་ཆོས་མཚན་གསོལ་བ༔ ཐང་ལྷ་ཡར་ཞུར་ལགས༔ ལྷ་ཆོས་མཚན་གསོལ་བ༔ དྲི་
ཟའི་རྒྱལ་པོ་ནི༔ ཟུར་ཕུད་ལྔ་པ་ལགས༔ གསང་བའི་མཚན་གསོལ་བ༔ རྡོ་རྗེ་འབར་བ་རྩལ༔ སྐུ་ལ་ཅི་གསོལ་ན༔ དར་དཀར་རལ་ཀ་གསོལ༔ ཆིབས་སུ་ཅི་ཆིབས་ན༔ ལྷ་རྟ་ངང་དཀར་ཆིབས༔
ཁམས་གསུམ་ཀུན་ཏུ་རྒྱུ༔ མདོག་དཀར་འོད་ཟེར་འབར༔ གཡས་ན་སྦ་ལྕག་འཕྱར༔ མ་བདུན་ལས་ལ་འགྱེད༔ གཡོན་པས་ཤེལ་ཕྲེང་འདྲེན༔ ཐུགས་དམ་དབྱིངས་སུ་ཟློ༔ སྤྲུལ་པ་ཅི་འགྱེད་ན༔

༄༅༔ ༔ལྷ་དམག་འབུམ་སྡེ་འགྱེད༔ བྲན་གཡོག་འཁོར་དང་བཅས༔ འདིར་བྱོན་ཕྲིན་ལས་མཛོད༔ དམ་ཅན་ཀུན་གྱི་ལྷ༔ དམ་མེད་ཀུན་གྱི་གཤེད༔ མནའ་ཟན་ཀུན་གྱི་བདུད༔
རྣལ་འབྱོར་ཀུན་གྱི་དཔལ༔ སྒྲུབ་མཆོག་བདག་གི་གྲོགས༔ ཕྲིན་ལས་སྐལ་ཕོག་པ༔ སྨྱོ་བའི་འདྲེ་འདུལ་ཞིང་༔ སྡང་བའི་དགྲ་སྲོག་གཅོད༔ མགྱོགས་སུ་རྟ་གཏོད་ཀྱི༔ རྨིག་ཐོག་ཟོར་མ་ལྕི༔ རྣོ་རུ་
མཚོན་བརྡར་གྱིས༔ རྩེ་མོ་དབལ་མ་ཞན༔ ཅི་དང་དོ་བསྡོ་ན༔ དོ་ཐག་ཆད་ཏ་རེ༔ མགྱོགས་དང་དཀྱུས་འདྲེན་ན༔ དཀྱུས་ཐོག་ཤོར་ར་རེ༔ སྡང་དགྲས་ཁྱེར་ར་རེ༔ བྱམས་ཀྱིས་སྐྱོང་ལ་རེ༔ དུས་
ལ་བབ་པོ་ས་མ་ཡ༔ དམ་ཚིག་རྗེས་སུ་དྲན་པར་མཛོད༔ ལས་ལ་བབ་བོ་བགེགས་ཀྱི་རྒྱལ༔ བཅོལ་བའི་ཕྲིན་ལས་སྒྲུབ་པར་མཛོད༔ དབུས་གཙང་རུ་བཞིའི་ཡུལ་ལྷ་ཁྱོད༔ ཆོས་སྐྱོང་རྒྱལ་པོ་ལྷ་ཡི་
སྲས༔ ཁྲི་སྲོང་ལྡེའུ་བཙན་སྐུ་ལྷ་ཡིན༔ ཨོ་རྒྱན་པདྨ་འབྱུང་གནས་ཀྱིས༔ དམ་ལ་བཏགས་པའི་དམ་ཚིག་ཅན༔ ད་ལྟ་ཅི་བསྒོའི་ལས་ལ་ཉོན༔ ཕྱི་རབས་བསྟན་པའི་ཐ་མ་ལ༔ ཨོ་རྒྱན་པདྨ་འབྱུང་
གནས་ཀྱི༔ རྗེས་སུ་འཇུག་པའི་སྔགས་འཆང་དང་༔ ཆོས་རྒྱལ་ཁྲི་སྲོང་ལྡེའུ་བཙན་གྱི༔ ལྷ་བརྒྱུད་ཆགས་པའི་གདུང་བརྒྱུད་རྣམས༔ མཐོ་མཐོ་དགུང་ལ་རེག་པ་དང་༔ དམའ་དམའ་བུ་བཞིན་སྐྱོང་བར་

གྱིས༔ བོད་ཁམས་རུ་བཞི་ཕྱུགས་བཞིན་སྐྱོངས༔ བསམ་ཡས་ལྷ་ཁང་དཀོར་བཞིན་སྲུངས༔ བསྐལ་པ་ཐ་མའི་སེམས་ཅན་ལ༔ ཁྱོད་ཀྱིས་སྲུང་སྐྱོབ་མི་བྱེད་ན༔ དང་པོ་བྱང་ལམ་བར་པ་རུ༔ གསང་
བདག་ཕྱག་ན་རྡོ་རྗེ་ཡིས༔ སྲོག་སྙིང་གཟེར་བ་མི་དྲན་ནམ༔ བར་དུ་བསམ་ཡས་ཧས་པོ་རིར༔ དབང་ཆེན་པདྨ་ཧེ་རུ་ཀས༔ དབང་དུ་བསྡུས་པ་མི་དྲན་ནམ༔ ཐ་མ་རི་རྒྱལ་བཀྲ་བཟང་གི༔ རྩེ་མོར་ལྷ་
སྲིན་ཀུན་བསགས་ནས༔ དཔལ་ཆེན་རྡོ་རྗེ་གཞོན་ནུ་ཡིས༔ དམ་ཚིག་ཕོག་པ་མི་དྲན་ནམ༔ ང་ནི་པདྨ་འབྱུང་གནས་ཡིན༔ ཁྱོད་ནི་གཉན་ཆེན་ཐང་ལྷ་ཡིན༔ ཡུལ་ནི་དབུས་གཙང་རུ་བཞི་ཡིན༔ བྱིན་
རླབས་སྤྲིན་ལྟར་ཐིབས་སེ་ཐིབ༔ ཐུགས་རྗེ་ཆར་ལྟར་ཤ་ར་ར༔ དམ་ཚིག་མདངས་ལྡན་ཡ་ལ་ལ༔ ཐང་ལྷ་གཉན་པོ་གཤེགས་སུ་གསོལ༔ སྐུ་ལྷ་གཉན་པོ་འཁོར་བཅས་ལ༔ བརྗིད་ལྡན་བཟང་རིང་བཤོས་
ཀྱིས་མཆོད༔ གངས་ཆུ་གཡའ་ཆུ་གཙང་མས་མཆོད༔ དྲི་ཞིམ་སྤོས་དཀར་དུད་པས་མཆོད༔ གསེར་དངུལ་རིན་ཆེན་སྣ་ལྔས་མཆོད༔ བརྔན་ཆས་དར་དང་ཟ་འོག་མཆོད༔ གཡང་ལུག་འབྲས་དཀར་
གཙང་མས་མཆོད༔ ཨོཾ་བཛྲ་ཐང་ཀ་ར་མུན་ཉིད་ཁུ་ཤ་ལི་ཨ་མྲྀ་ཏ་སྭཱཧཱ༔ ཞེས་དགུང་སྔོན་པོའི་མཐོངས་སུ་མཆོད་དོ༔ དེའི་དུས་སུ་བདག་ཕྱག་ན་རྡོ་རྗེར་བསྒོམ༔ རྔེའུ་ཆུང་དལ་གྱིས་བརྡུངས་ལ༔ དང་པོ་སེང་གེའི་མཆོངས་དབྱངས་

༄༅༔ ༔ཀྱིས་བསྐུལ༔ རྗེས་སུ་དཔའ་བོའི་དབྱངས་གླུས་དམ་ཚིག་བསྒྲགས་ཤིང་མཆོད་ན༔ རྣལ་འབྱོར་པའི་མགོན་དང་སྲུང་མ་བྱེད༔ སྡེ་པ་ཆོས་ལ་དཀར་རྣམས་ཀྱི༔ མགོན་སྐྱབས་དང་སྲུང་མར་འགྱུར་རོ༔ གཉན་ཆེན་ཐང་ལྷ་
མཆོད་པའི་ཕྲིན་རྫོགས་སོ༔ བྱང་ཟང་ཟང་ལྷ་བྲག་གི་སྐེད་ནས། རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་བཏོན་པའོ། །སརྦ་མངྒ་ལཾ།། །།